ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

...หญ้าแพรก.
..l...ในขณะที่การชุมนุมทางการเมืองกำลังดำเนินไปอย่างเข้มข้น ประชาชนก็เริ่มเคร่งเครียดเพราะม็อบเสื้อแดงทำท่าจะอยู่ยาวตามเงินท่อน้ำเลี้ยงที่มีเข้ามาป้อนอยู่อย่างไม่ขาดสาย
...l...เรื่องนี้ถามไปยัง ดีเอสไอ และ ปปง. ว่าจะทำยังไงกับท่อน้ำเลี้ยงที่รู้ทั้งรู้ว่ามาจากไหน สุดท้ายได้แต่ความเงียบ เล่นไม่พูด คิดว่าเป็นทางออกที่ดีแล้วหรือท่าน
...l...ผู้บริหาร เอ็กซิมแบงก์ ยังยืนยันกระต่ายขาเดียวว่าไม่ได้รับผลกระทบจากการปล่อยกู้ 4,000 ล้านบาทให้พม่า เพราะได้รับชำระคืนเงินต้น และคณะรัฐมนตรีได้อนุมัติเงินชดเชยความเสียหายที่คิดดอกเบี้ยเงินกู้ต่ำแบบราคามิตรภาพ ฉะนั้นคนเสียหายคือกระทรวงการคลังที่เป็นคนรับภาระชดเชยส่วนขาดทุนดอกเบี้ยให้เอ็กซิมแบงก์
ว่าแล้ว ณรงค์ชัย อัครเศรณี ประธานแบงก์ ก็บอกว่านี่เป็นการปล่อยกู้ให้ความช่วยเหลือประเทศเพื่อนบ้านมันผิดตรงไหน ถ้าคลังเห็นว่าเสียหายก็ไปดำเนินการฟ้องร้องได้เลย เอ็กซิมแบงก์ไม่เกี่ยวครับ
...l...รอยย์ กุนารา ประธานคณะเจ้าหน้าที่ด้านลูกค้าบุคคล ธนาคารกรุงศรีอยุธยา ซุ่มออกผลิตภัณฑ์ในโอกาสครบรอบ 65 ปี ด้วยการปูพรมชิมลางด้วยแคมเปญทำประกันอุบัติเหตุให้ลูกค้าฟรี 30 วัน ในช่วงเทศกาลสงกรานต์ ด้วยทุนประกันสูงถึง 1 แสนบาท แก่ลูกค้า 2 แสนคนแรก ที่ลงทะเบียนตั้งแต่วันนี้30 เม.ย.นี้ สามารถลงทะเบียนผ่าน 2 ช่องทาง ที่เครื่องเอทีเอ็มของธนาคารหลังทำรายการสอบถามยอดเงิน แล้วเก็บสลิปเพื่อใช้ยืนยันการได้รับสิทธิ และคอลเซ็นเตอร์ของธนาคาร 
...l...แบงก์ไทยพาณิชย์ตั้ง โรเบิร์ต ราล์ฟ พาร์คส เป็นกรรมการอิสระของธนาคารทดแทนตำแหน่งที่ว่างลงจากการลาออกของ ปีเตอร์ เซียะ ลิมฮวด มีผลตั้งแต่วันที่ 23 มี.ค. เป็นต้นไป
...l...แอบได้ยินเสียงบ่นจากแบงก์กรุงเทพเรื่องที่ดินเขาสอยดาวที่โดนเอามาเป็นประเด็นการเมือง คนในตระกูลโสภณพนิชยืนยันว่า ตั้งแต่ทำสนามกอล์ฟ ชาวบ้านมีน้ำท่าใช้อุดมสมบูรณ์มากกว่าเดิม ไม่เชื่อไปถามชาวบ้านแถวนั้นได้เลย